บีโอไอ ชี้แจงมาตรการส่งเสริมการลงทุนไทย เชื่อมั่นปีนี้เป็นปีแห่งการลงทุน พร้อมเตรียม 2 มาตรการส่งเสริม
บีโอไอ ชี้แจงมาตรการส่งเสริมการลงทุนไทย เชื่อมั่นปีนี้เป็นปีแห่งการลงทุน พร้อมเตรียม 2 มาตรการส่งเสริมนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือบีโอไอ เปิดเผยในงานสัมมนา Thailand Investment Year - What’s New ว่า ปีนี้(62) บีโอไอได้เตรียมมาตรการส่งเสริมปีแห่งการลงทุนไว้ 2 ด้าน ประกอบด้วย มาตราการเพิ่มขีดความสามารถในการแข่งขันและมาตรการเพื่อลดความเหลื่อมล้ำ เช่น มาตรการปีแห่งการลงทุนสมาร์ทซิตี้ มาตรการส่งเสริมเศรษฐกิจฐานราก มาตรการสนับสนุนการท่องเที่ยว เป็นต้น ที่ล้วนแล้วเป็นมาตรการมุ่งสู่การลงทุนในมิติใหม่ ทั้งนี้ มั่นใจว่า มาตรการดังกล่าว จะช่วยกระตุ้นให้เกิดการลงทุนในโครงการขนาดใหญ่ และส่งผลดีต่อการขับเคลื่อนเศรษฐกิจของประเทศโดยภาพรวม ขณะเดียวกันได้ใช้โอกาสนี้ชี้แจงมาตรการต่างๆที่มีอยู่ของบีโอไอต่อนักลงทุนในขณะนี้ ว่าจะได้รับสิทธิประโยชน์อย่างไรบ้าง อาทิ มาตรการส่วนใหญ่มุ่งเน้นสู่การพัฒนาบุคคลากรในประเทศ ให้เป็นกำลังสำคัญ และช่วยเสริมสร้างขีดความสามารถในการแข่งขันทั้งด้านเทคโนโลยีและนวัตกรรมใหม่ๆ รวมถึงการส่งเสริมสิ่งแวดล้อมและพลังงานทดแทน และการพัฒนาผู้ประกอบการทุกระดับให้เข้มแข็งขึ้นนอกจากนี้ ภายในงาน บีโอไอยังเปิดตัวระบบบริการผ่านออนไลน์ หรือบีโอไอ ดิจิตอล ทรานส์ฟอร์เมชั่น ให้บริการค้นหาสิทธิประโยชน์ การแจ้งผลอนุมัติ และการขออนุญาตถือกรรมสิทธ์ที่ดินสำหรับโครงการที่จะขอรับการส่งเสริมการลงทุน ทั้งยังมีคลินิกให้คำปรึกษาครบวงจรจาก 8 หน่วยงานที่เกี่ยวข้องกับการลบทุน โดยเบื้องต้นมีนักลงทุนให้ความสนใจขอรับคำปรึกษากว่า 200 คนแล้ว ซึ่งนับเป็นสัญญาณที่ดีต่อแนวโน้มปีแห่งการลงทุนนี้